Shqipëri: Presidenti Topi kritikon Prokurorinë për apati
Kreu i Shtetit kërkoi gjithashtu kufizimin e mandatit të Prokurorit të Përgjithshëm
Në Shqipëri presidenti i vendit Bamir Topi kritikoi sot ashpër Prokurorinë për apati në veprimatrinë e saj hetimore dhe kërkoi, ndonëse pa e specifikuar në mënyrë të drejtpërdrejtë , kufizimin e mandatit të prokurorit të përgjithshëm. Këto komente ai i bëri në Vlorë gjatë një takimi me prokurorë e gjyqtarë, të organizuar nga Zyra për Mbrojtjen e qytetarëve. Kreu i shtetit kritikoi direkt edhe politikën e cila sipas tij nuk po i përmbahet angazhimit të marrë në tryezën e partive parlamentare për nisjen e reformës në sistemin e Drejtësisë Prresidenti Bamir Topi i është rikthyer sot cështjes së rëndësishme dhe shumë të debatueshme të sistemit të drejtësisë dhe nevojës së reformimit të tij. Ai përfitoi nga një takim në qytetin e Vlorës për të përsëritur kritikat ndaj sisitemit por edhe politikës. Kreu I shtetit preku edhe cështjen e nxehtë të prokuorisë dhe prokuroit të përgjithshëm. Ajo kritikoi organin e akuzës për apati: Presidenti nuk përmendi drejtpërdrejt temën e prokuorit të përgjithshëm. Pak ditë më parë gjatë një interviste në televizionin shtetëror ai bëri të qartë se prokurori I përgjithshëm duhej të largohej dhe se ai vetë I kishte kërkuar atij dorëheqjen. Një deklarim që provokoi reagimin e opozitës e cila e konsideroi pozicionin e kreut të shtetit si një shkelje të angazhimeve të marra në tryezën e partive politike për reformën në drejtësi. Sot presidenti e kanalizoi këtë cështje drejt idesë së përkrahur thuajse nga të gjithë, për kufizimin e mandatit për prokurorin e përgjithshëm: Por kritikat nuk u kursyen dhe ndaj klasës politike, ndërsa kujtoi premtimin e dhënë nga partitë për të nisur menjëherë reformën në sistemin e drejtësisë: Presidenti pranoi edhe faktin se një pjesë e politikës ndërhyn në cështjet e drejtësisë. Nëse reforma do të zvarritet atëherë shkak, nënvizoi presidenti, do të jetë mungesa e vullnetit politik dhe pamundësia e partive dhe deputetëve për të bashkëpunuar. //kk//